11.12.2014 Jurnalul Oficial al Uniunii Europene L 354/1 II (Acte fără caracter legislativ) REGULAMENTE REGULAMENTUL DELEGAT (UE) NR. 1310/2014 AL COMISIEI din 8 octombrie 2014 privind sistemul provizoriu de tranşe ale contribuțiilor pentru acoperirea cheltuielilor administra- tive ale comitetului unic de rezoluție în cursul perioadei provizorii (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 806/2014 al Parlamentului European și al Consiliului din 15 iulie 2014 de stabi- lire a unor norme uniforme şi a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție şi de modificare a Regulamen- tului (UE) nr. 1093/2010 ()), în special articolul 65 alineatul (5) literele (a), (b) și (c), întrucât: (1) Comitetul unic de rezoluție („comitetul”) a fost înființat în temeiul Regulamentului (UE) nr. 806/2014 şi a fost însărcinat cu aplicarea dispozițiilor uniforme prevăzute de regulamentul respectiv și cu administrarea fondului unic de rezoluție. Conform articolului 58 din regulamentul respectiv, comitetul dispune de un buget autonom care nu face parte din bugetul Uniunii. (2) Conform articolului 65 alineatul (3) din Regulamentul (UE) nr. 806/2014, comitetul stabileşte și percepe contri- buțiile datorate de fiecare entitate menționată la articolul 2 din regulamentul respectiv pentru cheltuielile adminis- trative ale comitetului. Entitățile respective sunt instituţii de credit cu sediul în statele membre participante, în sensul articolului 2 din Regulamentul (UE) nr. 1024/2013 al Consiliului (?), şi societăți-mamă, firme de investiții şi instituții financiare cu sediul în statele membre participante, în cazul în care acestea fac obiectul supravegherii pe bază consolidată efectuate de Banca Centrală Europeană („BCE”) în conformitate cu articolul 4 alineatul (1) litera (g) din Regulamentul (UE) nr. 1024/2013. Sucursalele cu sediul în statele membre participante ale institu- țiilor de credit care își au sediul în state membre neparticipante nu ar trebui să facă obiectul prezentului regulament. (3) În conformitate cu articolul 59 din Regulamentul (UE) nr. 806/2014, contribuțiile la cheltuielile administrative ale comitetului constituie veniturile înscrise în partea 1 din bugetul comitetului și acoperă cheltuielile înscrise în partea 1 din buget, care includ cel puţin remunerațiile personalului, cheltuielile administrative, cheltuielile de infrastructură, cheltuielile de formare profesională și cheltuielile operaționale. (4)  În 2014, comitetul nu va dispune de infrastructura specială şi de capacitatea operațională necesare pentru colec- tarea contribuțiilor menite să îi acopere cheltuielile administrative pentru 2014 şi 2015 de la toate entitățile menționate la articolul 2 din Regulamentul (UE) nr. 806/2014. Cu toate acestea, în 2014, comitetul va trebui să colecteze veniturile necesare pentru finanțarea părții 1 din bugetul său în vederea acoperirii cheltuielilor adminis- trative aferente acestor două exerciții. Cheltuielile administrative ale comitetului cumulate pentru exercițiile 2014 şi 2015 din perioada provizorie sunt estimate la 22 de milioane EUR. () JOL225, 30.7.2014, p. 1. () Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce priveşte politicile legate de supravegherea prudențială a instituțiilor de credit JOL 287, 29.10.2013, p. 63).